Анатоль Ізотавіч Зелянкоў

Анатоль Ізотавіч Зелянкоў (нар. 24 студзеня 1947, в. Крупец, Добрушскі раён, Гомельская вобласць, БССР) — савецкі і беларускі філосаф, прафесар, доктар філасофскіх навук, заслужаны дзеяч навукі Рэспублікі Беларусь, загадчык кафедры філасофіі і метадалогіі навукі факультэта філасофіі і сацыяльных навук Беларускага дзяржаўнага ўніверсітэта.

 Біяграфія 
Нарадзіўся 24 студзеня 1947 года ў вёсцы Крупец Добрушскага раёна Гомельскай вобласці.

У 1971 годзе скончыў аддзяленне філасофіі гістарычнага факультэта БДУ, а ў 1974 годзе — Інстытут філасофіі і права (ІФП) АН БССР (з 1991 — НАН Беларусі). У 1975—1992 гг. — выкладчык, дацэнт, прафесар (1987), загадчык кафедры філасофіі ў БДУ. З 1992 г.па 1996 — прарэктар па вучэбнай рабоце БДУ. З 1996 г. па 2005 г. з’яўляўся дэканам філасофска-эканамічнага факультэта (з 2000 г. — факультэта філасофіі і сацыяльных навук). З 1987 года і па цяперашні час — загадчык кафедры філасофіі і метадалогіі навукі БДУ.

 Педагагічная дзейнасць 
За больш чым 40-гадовы перыяд прафесійнай дзейнасці чытаў розныя лекцыйныя курсы па філасофіі і метадалогіі навукі, эпістэмалогіі, сацыяльнай філасофіі для студэнтаў і аспірантаў БДУ, а таксама ва ўніверсітэтах Польшчы, Балгарыі, Украіны, Расіі, ЗША, Германіі, Францыі, Грэцыі, Іспаніі, Бельгіі, Кітая і іншых краін. Чытаныя курсы: «Філасофія», «Філасофія ў сучасным свеце», «Тэорыя дыялектыкі», «Тэорыя пазнання», «Асновы сучаснай эпістэмалогіі», «Асновы сацыяльнай экалогіі», «Філасофія навукі», «Экалогія і культура», «Філасофія і метадалогія навукі», «Філасофія цывілізацый».

З верасня 1989 года па люты 1990 года — запрошаны прафесар Вашынгтонскага дзяржаўнага ўніверсітэта (ЗША) і Фулбрайтаўскі стыпендыят, чытаў курс «Philosophy of Science and Social Values».

Падрыхтаваў 1 доктара і больш за 20 кандыдатаў філасофскіх навук.

 Навуковая дзейнасць 
У красавіку 1975 года абараніў кандыдацкую дысертацыю на тэму «Адмаўленне як метадалагічны прынцып навуковага пазнання». У кастрычніку 1986 года абараніў доктарскую дысертацыю на тэму «Філасофска-метадалагічны аналіз праблемы пераемнасці ў навуковым пазнанні». У 1987 годзе прысвоена вучонае званне прафесара па спецыяльнасці «Філасофія».

Сфера навуковых інтарэсаў: Праблемы філасофіі і метадалогіі навукі, сацыяльнай экалогіі, глабалістыкі і філасофіі цывілізацый, сучаснай гуманітарнай адукацыі.
З 1991 года — навуковы кіраўнік НДЛ сацыяльна-экалагічных і філасофска-культуралагічных даследаванняў, у рамках якой ажыццяўляюцца навуковыя даследаванні па актуальных праблемах метадалогіі сацыяльна-гуманітарнага пазнання; дынамікі культурных традыцый; сучаснага цывілізацыйнага працэсу і глабалізацыі; сацыяльнай экалогіі і культурнай кампаратывістыкі.

Член рэдкалегіі шэрагу навуковых часопісаў — «Весці НАН Беларусі», «Веснік БДУ», «Веснік ГДУ» «Філасофія і сацыяльныя навукі»; намеснік старшыні секцыі сацыяльна-гуманітарных навук Фонду фундаментальных даследаванняў НАН Рэспублікі Беларусь.
На працягу 23 гадоў выконваў абавязкі старшыні Савета па абароне доктарскіх дысертацый па філасофскіх навуках пры БДУ.
Прафесар Анатоль Ізотавіч Зелянкоў — аўтар больш за 240 навуковых прац, многія з якіх апублікаваны ў Расіі, Украіне, Германіі, Балгарыі, Польшчы і ў іншых краінах.

 Узнагароды 
 У 1993 годзе рашэннем Міжнароднага біяграфічнага цэнтра (Кембрыдж, Вялікабрытанія) удастоены ганаровай узнагароды XX стагоддзя за дасягненні ў галіне філасофіі навукі.
 З 1994 года — Сапраўдны сябра Пятроўскай Акадэміі навук і мастацтваў (г. Санкт-Пецярбург).
 З 1995 года — Сапраўдны сябра Украінскай Акадэміі палітычных навук (г. Кіеў).
 У 1996 годзе ўдастоены ганаровага звання Заслужаны дзеяч навукі Рэспублікі Беларусь.
 Лаўрэат Прэміі імя Уладзіміра Іванавіча Пічэты за цыкл работ па філасофіі і метадалогіі навукі.
 У 2007 годзе ўзнагароджаны нагрудным знакам «Выдатнік адукацыі Рэспублікі Беларусь».
 У 2012 годзе ўзнагароджаны Ганаровай граматай Нацыянальнага сходу Рэспублікі Беларусь
 Неаднаразова ўзнагароджваўся ганаровымі граматамі Міністэрства адукацыі Рэспублікі Беларусь, Фонда фундаментальных даследаванняў НАН Рэспублікі Беларусь і Беларускага дзяржаўнага ўніверсітэта.
 ордэн Пашаны (2021)Указ Прэзідэнта Рэспублікі Беларусь ад 19 кастрычніка 2021 года № 410 «Аб узнагароджанні».

 Навуковыя працы 
 Зелянкоў, А. І. Прынцып адмаўлення ў філасофіі і навуцы / А. І. Зелянкоў. — Мн .: Выд-ва БДУ, 1981. — 176 с.
 Зелянкоў, А. І. Чалавек ва ўмовах сучаснага этапу НТР / А. І. Зелянкоў. — Мн .: агул-ва «Веды», 1986. — 22 с.
 Зелянкоў, А. І. Дынаміка біясферы і сацыякультурныя традыцыі / А. І. Зелянкоў, П. А. Водопьянов. — Мн .: Універсітэцкае, 1987. — 240 с.
 Зелянкоў, А. І. Грамадскія навукі і чалавечыя каштоўнасці / А. І. Зелянкоў. — Мн .: агул-ва «Веды», 1991. — 1 д.а.
 Зелянкоў, А.І. Глабалізацыя і палілог культур / А.І. Зелянкоў // Беларуска-амерыканскі культурны дыялог : стратэгія развіцця. — Мінск : Тэсей, 2012. — С. 25 — 34.

 Крыніцы 

 Спасылкі 
 Зелянкоў, Анатоль Ізотавіч  // Філасофскія навукі
  //Электронны каталог бібліятэк Беларусі
 Зелянкоў, Анатоль Ізотавіч
 Веснік Гродзенскага дзяржаўнага ўніверсітэта імя Янкі Купалы

Катэгорыя:Філосафы СССР
Катэгорыя:Філосафы Беларусі
Катэгорыя:Выкладчыкі БДУ
Катэгорыя:Заслужаныя дзеячы навукі Рэспублікі Беларусь
Катэгорыя:Узнагароджаныя Ганаровай граматай Нацыянальнага сходу Рэспублікі Беларусь
Катэгорыя:Дактары філасофскіх навук